title: 2013/156/ЕС: Решение на Съвета от 21 март 2013 година за подписване от името на Европейския съюз на Споразумението между Европейския съюз и Република Армения за обратно приемане на незаконно пребиваващи лица

text:
               27.3.2013

               BG

               Официален вестник на Европейския съюз

               L 87/1

         РЕШЕНИЕ НА СЪВЕТА
   от 21 март 2013 година
   за подписване от името на Европейския съюз на Споразумението между Европейския съюз и Република Армения за обратно приемане на незаконно пребиваващи лица
   (2013/156/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3 във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 19 декември 2011 г. Съветът упълномощи Комисията да започне преговори с Армения относно обратното приемане на незаконно пребиваващи лица. Преговорите приключиха успешно и Споразумението между Европейския съюз и Република Армения за обратно приемане на незаконно пребиваващи лица (наричано по-долу „споразумението“) бе парафирано на 18 октомври 2012 г.

               (2)

               Споразумението следва да бъде подписано от името на Съюза при условие за сключването му.

               (3)

               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави-членки не участват в приемането на настоящото решение и не са обвързани от него, нито от неговото прилагане.

               (4)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Споразумението между Европейския съюз и Република Армения за обратно приемане на незаконно пребиваващи лица при условие за сключване на посоченото споразумение. (1)

   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 21 март 2013 година.

            За Съвета

            Председател

         P. HOGAN

      (1)  Текстът на споразумението ще бъде публикуван заедно с решението за сключването му.


title: Решение на Съвета от 22 ноември 2004 година относно подписването на Рамково споразумение между Европейската общност и Босна и Херцеговина за общите принципи за участие на Босна и Херцеговина в програми на Общността

text:
Важна правна забележка

|

32005D0518

Официален вестник n° L 192 , 22/07/2005 стр. 0008 - 0008

		20041122Решение на Съветаот 22 ноември 2004 годинаотносно подписването на Рамково споразумение между Европейската общност и Босна и Херцеговина за общите принципи за участие на Босна и Херцеговина в програми на Общността(2005/518/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 13, 71, 80, 95, 127, 137, 149, 150, 151, 152, 153, 157, 166, 175, 280 и 308 във връзка с член 300, параграф 2, първа алинея, второ изречение от него,като взе предвид предложението на Комисията,като има предвид, че:(1) Комисията е постигнала споразумение от името на Общността относно рамково споразумение с Босна и Херцеговина за общите принципи за нейното участие в програми на Общността.(2) При условие, че бъде сключено на по-късна дата, споразумението, парафирано на 30 септември 2004 г., следва да бъде подписано,РЕШИ:Член единственПри условие, че бъде сключено на по-късна дата, оправомощава председателя на Съвета да посочи лице, упълномощено да подпише от името на Европейската общност Рамковото споразумение между Европейската общност и Босна и Херцеговина за общите принципи за участие на Босна и Херцеговина в програми на Общността.Съставено в Брюксел на 22 ноември 2004 година.За СъветаПредседателB. R. Bot--------------------------------------------------


title: 2008/127/ЕО: Решение на Съвета от 13 ноември 2007 година относно временното прилагане на Протокол 8 към Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, относно общите принципи за участието на Черна гора в програми на Общността

text:
               19.2.2008

               BG

               Официален вестник на Европейския съюз

               L 43/9

         РЕШЕНИЕ НА СЪВЕТА
   от 13 ноември 2007 година
   относно временното прилагане на Протокол 8 към Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, относно общите принципи за участието на Черна гора в програми на Общността
   (2008/127/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, първо и второ изречение от него,
   като взе предвид предложението на Комисията,
   като има предвид, че:

               (1)

               Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна (наричано по-долу „Споразумението“) бе подписано на 15 октомври 2007 г., при условие сключването му на по-късна дата.

               (2)

               Протокол 8 към Споразумението включва по същество по отношение на Черна гора съдържанието на Рамковото споразумение между Европейската общност и Сърбия и Черна гора относно общите принципи за участието на Сърбия и Черна гора в програми на Общността (1), което бе сключено от Съвета с Решение 2005/527/ЕО (2).

               (3)

               Поради независимостта на Черна гора Рамковото споразумение вече не е приложимо по отношение на Черна гора. Черна гора следва обаче да продължи да разполага с възможност за участие в програми на Общността по същия начин както другите държави от Западните Балкани.

               (4)

               Затова е необходимо да се предвиди временно прилагане на Протокол 8 към Споразумението до приключването на процедурите, необходими за въвеждане в сила на Споразумението,

         РЕШИ:
   Член 1
   С настоящото одобрява от името на Общността Споразумението под формата на размяна на писма между Общността и Република Черна гора, което предвижда временното прилагане на Протокол 8 към Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, относно общите принципи за участието на Черна гора в програми на Общността.
   Текстът на Споразумението под формата на размяна на писма е приложен към настоящото решение, както и текстът на Протокол 8.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) Споразумението под формата на размяна на писма, за да обвърже(ат) Общността.

      Съставено в Брюксел на 13 ноември 2007 година.

            За Съвета

            Председател

         F. TEIXEIRA DOS SANTOS

      (1)  ОВ L 192, 22.7.2005 г., стр. 29.

      (2)  ОВ L 192, 22.7.2005 г., стр. 84.
    ---documentbreak---

               19.2.2008

               BG

               Официален вестник на Европейския съюз

               L 43/11

         СПОРАЗУМЕНИЕ
   под формата на размяна на писма относно временното прилагане на Протокол 8 към Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, относно общите принципи за участието на Черна гора в програми на Общността
   Уважаеми господине,
   Имам честта да се позова на Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, подписано на 15 октомври 2007 г., и по-специално на Протокол 8 относно общите принципи за участието на Черна гора в програми на Общността.
   До влизането в сила на посоченото споразумение за стабилизиране и асоцииране имам честта да Ви предложа Европейската общност и Република Черна гора да прилагат временно от днес Протокол 8 относно общите принципи за участието на Черна гора в програми на Общността.
   До влизането в сила на Споразумението за стабилизиране и асоцииране имам честта да Ви предложа извършване на преразглеждане на изпълнението на Протокол 8 от договарящите страни чрез дерогация от условията, уредени в член 7 от същия протокол.
   Ако горното е приемливо за Република Черна гора, настоящото писмо и Вашето потвърждение заедно ще съставляват споразумение между Европейската общност и Република Черна гора.
   Моля, приемете господине, уверенията в нашето най-високо уважение.

      От името на Европейската общност
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den
      Sačinjeno u Briselu

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

      ПРИЛОЖЕНИЕ
      ПРОТОКОЛ 8
      ОТНОСНО ОБЩИТЕ ПРИНЦИПИ ЗА УЧАСТИЕТО НА ЧЕРНА ГОРА В ПРОГРАМИ НА ОБЩНОСТТА
      Член 1
      На Черна гора се разрешава да участва в следните програми на Общността:

                  а)

                  програмите, които са изброени в приложението към Рамковото споразумение между Европейската общност и Сърбия и Черна гора относно общите принципи за участието на Сърбия и Черна гора в програми на Общността (1),

                  б)

                  програмите, създадени или подновени след 27 юли 2005 г., които съдържат уводна клауза, която предвижда участието на Черна гора.

            Член 2
      Черна гора прави финансова вноска в общия бюджет на Европейския съюз в съответствие с конкретните програми, в които тя участва.
      Член 3
      Представители на Черна гора се допускат да участват като наблюдатели и по точките, които засягат Черна гора, в управителните комитети, отговарящи за наблюдаването на програмите, в които Черна гора прави финансова вноска.
      Член 4
      Доколкото е възможно, проектите и инициативите, представени от участници от Черна гора, се подчиняват на същите условия, правила и процедури, отнасящи се за съответните програми, както се прилагат спрямо държавите-членки.
      Член 5
      Специфичните клаузи и условия относно участието на Черна гора във всяка отделна програма, по-специално финансовата вноска, която се плаща, се определят посредством споразумение под формата на Меморандум за разбирателство между Европейската комисия, действаща от името на Общността, и Черна гора.
      Ако Черна гора кандидатства за външна помощ от Общността въз основа на Регламент (ЕО) № 1085/2006 на Съвета от 17 юли 2006 г. за създаване на Инструмент за предприсъединителна помощ (ИПП) (2) или съгласно всеки подобен регламент, предвиждащ външна помощ от Общността за Черна гора, който може да бъде приет в бъдеще, условията, уреждащи използването от Черна гора на помощ от Общността, се определят във финансово споразумение.
      Член 6
      В съответствие с Финансовия регламент на Общността Меморандумът за разбирателство ще предвижда, че финансовият контрол или ревизиите се извършват от или под ръководството на Европейската комисия, Европейската служба за борба с измамите (OLAF) и Сметната палата на Европейските общности.
      Изготвят се подробни разпоредби за финансовия контрол и одит, административните мерки, санкциите и възстановяването, които позволяват на Европейската комисия, OLAF и Сметната палата да бъдат предоставени правомощия, еквивалентни на тези, които те имат по отношение на бенефициерите или изпълнителите, установени в Общността.
      Член 7
      Не по-късно от три години след датата на влизане в сила на настоящото споразумение и на всеки три години след това Съветът по стабилизиране и асоцииране може да преразгледа изпълнението на настоящия протокол въз основа на действителното участие на Черна гора в една или повече програми на Общността.

   Уважаеми г-не,
   Имам честта да потвърдя получаването на Вашето писмо с днешна дата, в което се казва следното:

      „Уважаеми господине, Имам честта да се позова на Споразумението за стабилизиране и асоцииране между Европейските общности и техните държави-членки, от една страна, и Република Черна гора, от друга страна, подписано на 15 октомври 2007 г., и по-специално на Протокол 8 относно общите принципи за участието на Черна гора в програми на Общността.
      До влизането в сила на посоченото споразумение за стабилизиране и асоцииране имам честта да Ви предложа Европейската общност и Република Черна гора да прилагат временно от днес Протокол 8 относно общите принципи за участието на Черна гора в програми на Общността.
      До влизането в сила на Споразумението за стабилизиране и асоцииране имам честта да Ви предложа извършване на преразглеждане на изпълнението на Протокол 8 от договарящите страни чрез дерогация от условията, уредени в член 7 от същия протокол.
      Ако горното е приемливо за Република Черна гора, настоящото писмо и Вашето потвърждение заедно ще съставляват споразумение между Европейската общност и Република Черна гора.“

   Мога да потвърдя, че Република Черна гора е съгласна със съдържанието на Вашето писмо.
   Моля, приемете господине, уверенията в моето най-високо уважение.

      От името на Република Черна гора
      Sačinjeno u Briselu
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         Za Republiku Crnu Goru
         За Република Черна гора
         Por la República de Montenegro
         Za Republiku Černá Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika tal-Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro

      (1)  ОВ L 192, 22.7.2005 г., стр. 29.

      (2)  ОВ L 210, 31.7.2006 г., стр. 82.


title: 2010/321/ЕС: Решение на Съвета от 7 юни 2010 година за упълномощаване на държавите-членки да ратифицират, в интерес на Европейския съюз, Конвенцията относно условията на труд в сектора на риболова от 2007 г. на Международната организация на труда (Конвенция № 188)

text:
               11.6.2010

               BG

               Официален вестник на Европейския съюз

               L 145/12

         РЕШЕНИЕ НА СЪВЕТА
   от 7 юни 2010 година
   за упълномощаване на държавите-членки да ратифицират, в интерес на Европейския съюз, Конвенцията относно условията на труд в сектора на риболова от 2007 г. на Международната организация на труда (Конвенция № 188)
   (2010/321/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 48 във връзка с член 218, параграф 6, буква а), подточка v) и член 218, параграф 8, първа алинея от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               Конвенция № 188 на Международната организация на труда относно условията на труд в сектора на риболова (наричани по-нататък съответно „Конвенцията“ и „МОТ“) бе приета на 14 юни 2007 г. в рамките на свиканата в Женева Международна конференция по труда на МОТ, на която всички делегации на държавите-членки на ЕС гласуваха за нейното приемане.

               (2)

               Конвенцията има съществено значение за риболовния сектор на международно равнище, тъй като допринася за създаване на достойни условия на труд за рибарите и на по-справедливи условия на конкуренция за собствениците на риболовни кораби, поради което е желателно нейните разпоредби да бъдат приложени възможно най-скоро.

               (3)

               Европейският парламент, Съветът и Комисията насърчават ратифицирането на международните конвенции в областта на труда, които МОТ определя като осъвременени, като част от усилията, полагани от Европейския съюз за създаване на достойни условия на труд за всички както в рамките на Съюза, така и извън него.

               (4)

               В съответствие с устава на МОТ приемането на всяка конвенция или препоръка от конференцията или ратифицирането на всяка конвенция от който и да е член по никакъв начин не засяга какъвто и да е закон, решение, обичай или споразумение, с които се гарантират по-благоприятни условия за съответните работници от условията, предвидени в конвенцията или препоръката.

               (5)

               Някои разпоредби на конвенцията попадат в областите на изключителна компетентност на Съюза по отношение на съгласуването на схемите за социална сигурност.

               (6)

               Съюзът не може да ратифицира конвенцията, тъй като страни по нея могат да бъдат само държави.

               (7)

               Ето защо Съветът следва да упълномощи държавите-членки, обвързани от правилата на Съюза за съгласуване на схемите за социална сигурност въз основа на член 48 от Договора за функционирането на Европейския съюз, да ратифицират конвенцията в интерес на Съюза при посочените в настоящото решение условия,

         ПРИЕ НАСТОЯЩОТО РЕШЕНИЕ:
   Член 1
   Държавите-членки се упълномощават да ратифицират частите, попадащи в областите на изключителна компетентност на Съюза, на Конвенцията на Международната организация на труда от 2007 г. относно условията на труд в сектора на риболова, приета на 14 юни 2007 г.
   Член 2
   Държавите-членки следва да положат усилия да предприемат необходимите стъпки за депозиране на документите за ратификация на конвенцията пред генералния директор на Международното бюро на труда във възможно най-кратък срок, за предпочитане преди 31 декември 2012 г. Съветът ще направи преглед на напредъка на процеса на ратификация преди януари 2012 г.
   Член 3
   Адресати на настоящото решение са държавите-членки.

      Съставено в Люксембург на 7 юни 2010 година.

            За Съвета

            Председател

         C. CORBACHO

      (1)  Одобрение от 5 май 2010 г. (все още непубликувано в Официален вестник), с което се потвърждава становище от 14 януари 2009 г. (все още непубликувано в Официален вестник).


title: Решение 2008/669/ОВППС на Съвета от 16 юни 2008 година за сключване на Споразумение между Европейския съюз и Република Гвинея-Бисау относно статута на мисията на Европейския съюз в подкрепа на реформата в областта на сигурността в Република Гвинея-Бисау

text:
               14.8.2008

               BG

               Официален вестник на Европейския съюз

               L 219/65

         РЕШЕНИЕ 2008/669/ОВППС НА СЪВЕТА
   от 16 юни 2008 година
   за сключване на Споразумение между Европейския съюз и Република Гвинея-Бисау относно статута на мисията на Европейския съюз в подкрепа на реформата в областта на сигурността в Република Гвинея-Бисау
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 19 ноември 2007 г. Съветът сметна за уместно да се предприеме действие в рамките на Европейската политика за сигурност и отбрана (ЕПСО) в контекста на реформата в областта на сигурността (РОС) в Гвинея-Бисау, в съответствие със и в допълнение на Европейския фонд за развитие и другите дейности на Общността.

               (2)

               След разполагането на втора мисия на ЕС за установяване на факти през октомври 2007 г., на 10 декември 2007 г. Съветът одобри Обща концепция за потенциално действие в рамките на ЕПСО в подкрепа на извършваната от Гвинея-Бисау РОС.

               (3)

               На 12 февруари 2008 г. Съветът прие Съвместно действие 2008/112/ОВППС относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU) (1).

               (4)

               Договорено е споразумение между Европейския съюз и Република Гвинея-Бисау относно статута на мисията на Европейския съюз в подкрепа на реформата в областта на сигурността в Република Гвинея-Бисау.

               (5)

               Споразумението следва да бъде одобрено,

         РЕШИ:
   Член 1
   Одобрява от името на Европейския съюз Споразумението между Европейския съюз и Република Гвинея-Бисау относно статута на мисията на Европейския съюз в подкрепа на реформата в областта на сигурността в Република Гвинея-Бисау.
   Текстът на споразумението е приложен към настоящото решение (2).
   Член 2
   Председателят на Съвета е оправомощен да посочи лицето/ата, упълномощено/и да подпише/ат споразумението, с което да обвърже/ат Европейския съюз (3).
   Член 3
   Настоящото решение поражда действие в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 16 юни 2008 година.

            За Съвета

            Председател

         D. RUPEL

      (1)  ОВ L 40, 14.2.2008 г., стр. 11.

      (2)  Стр. 66 от настоящия брой на Официален вестник.

      (3)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
    ---documentbreak---

               14.8.2008

               BG

               Официален вестник на Европейския съюз

               L 219/66

         ПРЕВОД
   СПОРАЗУМЕНИЕ
   между Европейския съюз и Република Гвинея-Бисау относно статута на мисията на Европейския съюз в подкрепа на реформата в областта на сигурността в Република Гвинея-Бисау
   ЕВРОПЕЙСКИЯТ СЪЮЗ, наричан по-долу „ЕС“,
   от една страна, и
   РЕПУБЛИКА ГВИНЕЯ-БИСАУ, наричана по-долу „приемащата държава“,
   от друга страна,
   наричани по-долу заедно „страните“,
   КАТО ИМАТ ПРЕДВИД:
   размяната на писма между генералния секретар/върховен представител за общата външна политика и политика на сигурност г-н Javier Solana и негово превъзходителство президента на Република Гвинея-Бисау г-н João Bernardo Vieira по отношение на възможна мисия на Европейския съюз в подкрепа на реформата в областта на сигурността в Република Гвинея-Бисау,
   Съвместно действие 2008/112/ОВППС на Съвета от 12 февруари 2008 г. относно мисията на Европейския съюз в подкрепа на реформата в областта на сигурността в Република Гвинея-Бисау (EU SSR GUINEA-BISSAU) (1),
   че настоящото споразумение няма да засегне правата и задълженията на страните по международни споразумения и други инструменти за създаване на международни съдилища и трибунали, включително Статута на Международния наказателен съд,
   СЕ ДОГОВОРИХА ЗА СЛЕДНОТО:
   Член 1
   Обхват и определения
   1.   Настоящото споразумение се прилага за мисията на Европейския съюз и нейния личен състав.
   2.   Настоящото споразумение се прилага само в рамките на територията на приемащата държава.
   3.   За целите на настоящото споразумение:

               а)

               „EU SSR Guinea-Bissau“ означава мисия на ЕС в приемащата държава, създадена със Съвместно действие 2008/112/ОВППС, включително нейните съставни елементи, военни сили, части, щаб и личен състав, разположени на територията на приемащата държава и зачислени към EU SSR Guinea-Bissau;

               б)

               „ръководител на мисията“ означава ръководителя на мисията EU SSR Guinea-Bissau, определен от Съвета на Европейския съюз;

               в)

               „личен състав на EU SSR“ означава ръководителя на мисията, личния състав, командирован от държавите-членки и институциите на ЕС, както и от държави извън ЕС, поканени от ЕС да участват в EU SSR Guinea-Bissau, международните служители, назначени на договорна основа от EU SSR Guinea-Bissau, разположени за подготовка, подкрепа и изпълнение на мисията, както и командирования в рамките на мисията личен състав от изпращаща държава или институция на ЕС. Тук не се включват търговските контрагенти и наетият на място личен състав;

               г)

               „щаб“ означава главния щаб на EU SSR Guinea-Bissau в Бисау;

               д)

               „изпращаща държава“ означава всяка държава-членка на ЕС или държава извън ЕС, която е командировала личен състав в EU SSR Guinea-Bissau;

               е)

               „бази“ означава всички сгради, помещения и терени, необходими за провеждането на дейностите на EU SSR Guinea-Bissau, както и за настаняването на личния състав на EU SSR Guinea-Bissau;

               ж)

               „личен състав, нает на място“ означава членовете на личния състав, които са граждани на или пребивават постоянно в приемащата държава.

         Член 2
   Общи разпоредби
   1.   EU SSR Guinea-Bissau и личният състав на EU SSR Guinea-Bissau спазват законите и подзаконовите актове на приемащата държава и се въздържат от всякакви действия или дейности, които са несъвместими с целите на мисията.
   2.   EU SSR Guinea-Bissau е независима по отношение на изпълнението на своите функции съгласно настоящото споразумение. Приемащата държава спазва единния и международен характер на EU SSR Guinea-Bissau.
   3.   Ръководителят на мисията редовно информира правителството на приемащата държава за числеността на личния състав на EU SSR Guinea-Bissau, разположен на територията на приемащата държава.
   Член 3
   Идентификация
   1.   Членовете на личния състав на EU SSR Guinea-Bissau се снабдяват и се идентифицират с идентификационна карта на EU SSR Guinea-Bissau, която те са задължени да носят постоянно. На съответните органи на приемащата държава се предоставя образец на идентификационната карта на EU SSR Guinea-Bissau.
   2.   Превозните средства и другите транспортни средства на EU SSR Guinea-Bissau носят отличителна идентификационна маркировка и/или регистрационни номера на EU SSR Guinea-Bissau, които се съобщават на съответните органи на приемащата държава.
   3.   EU SSR Guinea-Bissau има право да поставя знамето на ЕС в главния си щаб и другаде, самостоятелно или заедно със знамето на приемащата държава, съобразно решението на ръководителя на мисията. Националните флагове и отличията на националните елементи, влизащи в състава на EU SSR Guinea Bissau, могат да се поставят на видно място в помещенията на EU SSR Guinea Bissau, на превозни средства и униформи, съобразно решението на ръководителя на мисията.
   Член 4
   Преминаване на границите и движение в рамките на територията на приемащата държава
   1.   Личният състав, имуществото и транспортните средства на EU SSR Guinea-Bissau пресичат границата на приемащата държава през официалните гранични контролно-пропускателни пунктове, през морските пристанища и през международните въздушни коридори.
   2.   Приемащата страна улеснява влизането и напускането на територията ѝ от EU SSR Guinea-Bissau и от личния състав на EU SSR Guinea-Bissau. С изключение на паспортния контрол при влизане и напускане на територията на приемащата държава, личният състав на EU SSR Guinea-Bissau, след представяне на доказателство за членство в мисията, е освободен от прилагането на разпоредбите относно паспортния и митническия контрол, визови и имиграционни разпоредби, както и всяка форма на имиграционни проверки в рамките на територията на приемащата държава.
   3.   Личният състав на EU SSR Guinea-Bissau е освободен от прилагането на разпоредбите на приемащата държава, уреждащи регистрацията и контрола на чужди граждани, но личният състав не придобива право на постоянно пребиваване или местоживеене на територията на приемащата държава.
   4.   Имуществото и транспортните средства на EU SSR Guinea-Bissau, влизащи, преминаващи транзитно или излизащи от територията на приемащата държава в подкрепа на мисията, се освобождават от всякакви изисквания за представяне на инвентарни списъци или други митнически документи, както и от всякакви проверки.
   5.   Използваните в подкрепа на мисията превозни и въздухоплавателни средства не подлежат на местните изисквания за издаване на свидетелство или регистрация. Съответните международни стандарти и нормативни изисквания продължават да се прилагат. Ако е необходимо, се сключват допълнителни договорености в съответствие с член 19.
   6.   Личният състав на EU SSR Guinea-Bissau може да управлява моторни превозни средства, плавателни съдове и въздухоплавателни средства на територията на приемащата държава, при условие че притежава валидно национално или международно свидетелство за управление на превозно средство, за правоспособност за капитан на кораб или за пилот, според случая. Приемащата държава признава, без да налага данъци или такси, валидността на свидетелствата за управление на превозни средства или разрешителните, притежавани от личния състав на EU SSR Guinea Bissau.
   7.   EU SSR Guinea-Bissau и личният състав на EU SSR Guinea-Bissau, заедно с техните превозни, въздухоплавателни и други транспортни средства, оборудване и доставки, се придвижват свободно и неограничено на територията на приемащата държава, включително в нейното териториално море и въздушно пространство. Ако е необходимо, се сключват допълнителни договорености в съответствие с член 19.
   8.   За целите на мисията, когато личният състав на EU SSR Guinea-Bissau и местният личен състав, нает от EU SSR Guinea-Bissau, извършват служебни пътувания, те могат да използват пътища, мостове, фериботи, летища и пристанища, без да заплащат мита, такси, пътни такси, данъци и други налози. EU SSR Guinea-Bissau не се освобождава от заплащането на такси в разумен размер за поискани и ползвани услуги, при условията, прилагани за услугите, предоставяни на личния състав на приемащата държава.
   Член 5
   Привилегии и имунитети на EU SSR Guinea-Bissau, предоставени от приемащата държава
   1.   Помещенията на EU SSR Guinea-Bissau са неприкосновени. Представителите на приемащата държава не влизат в тях без съгласието на ръководителя на мисията.
   2.   Помещенията на EU SSR Guinea-Bissau, тяхното обзавеждане и друго имущество, както и транспортните ѝ средства се ползват с имунитет срещу претърсване, реквизиция, запор и други мерки на принудително изпълнение.
   3.   EU SSR Guinea-Bissau, нейното движимо и недвижимо имущество, независимо къде се намират и от кого се владеят, се ползват с имунитет по отношение на всяка форма на съдебен процес.
   4.   Архивите и документацията на EU SSR Guinea-Bissau са неприкосновени по всяко време и навсякъде.
   5.   Официалната кореспонденция на EU SSR Guinea-Bissau е неприкосновена. „Официална кореспонденция“ означава всяка кореспонденция, свързана с мисията и нейните функции.
   6.   По отношение на закупени и внесени стоки, предоставени услуги и помещения, използвани от EU SSR Guinea-Bissau за целите на мисията, EU SSR Guinea-Bissau се освобождава от всякакви държавни, регионални и общински налози, данъци и такси с подобен характер. EU SSR Guinea-Bissau не се освобождава от налози, данъци и такси, които представляват плащане за предоставени услуги.
   7.   Приемащата държава позволява внасянето на стоки за мисията и ги освобождава от всякакви мита, такси, пътни такси, данъци и други подобни налози, различни от таксите за съхранение, за превоз и други предоставени услуги.
   Член 6
   Привилегии и имунитети на личния състав на EU SSR Guinea-Bissau, предоставени от приемащата държава
   1.   Личният състав на EU SSR Guinea-Bissau не подлежи на арест или задържане под каквато и да е форма.
   2.   Документите, кореспонденцията и имуществото на личния състав на EU SSR Guinea-Bissau са неприкосновени, освен в случай на мерки на принудително изпълнение, които са разрешени съгласно параграф 6.
   3.   Личният състав на EU SSR Guinea-Bissau се ползва с имунитет от наказателната юрисдикция на приемащата държава при всякакви обстоятелства. Имунитетът на личния състав на EU SSR Guinea-Bissau по отношение на наказателната юрисдикция може да бъде снет от съответната изпращаща държава или институция на ЕС, според случая. Подобно снемане на имунитет винаги следва да бъде изрично.
   4.   Личният състав на EU SSR Guinea-Bissau се ползва с имунитет от гражданската и административната юрисдикция на приемащата държава по отношение на устни или писмени изказвания, както и на всякакви действия, предприети от него в изпълнение на неговите официални функции. Когато пред съд на приемащата държава се образува гражданско производство срещу член на личния състав на EU SSR Guinea-Bissau, ръководителят на мисията и компетентният орган на изпращащата държава или институция на ЕС се нотифицират незабавно. Преди началото на съдебното производство ръководителят на мисията и компетентният орган на изпращащата държава или съответната институция на ЕС удостоверяват за съда дали въпросното действие е извършено от член на личния състав на EU SSR Guinea-Bissau при изпълнението на официалните му функции. Ако действието е извършено в изпълнение на официални функции, не се образува производство и се прилагат разпоредбите на член 16. Ако действието не е извършено в изпълнение на официални функции, производството може да продължи. Удостоверяването от страна на ръководителя на мисията и на компетентния орган на изпращащата държава или на съответната институция на ЕС има задължителен характер за юрисдикцията на приемащата държава, която не може да го оспорва.
   Ако член на личния състав на EU SSR Guinea-Bissau образува съдебно производство, това го лишава от правото да се позовава на имунитета по отношение на юрисдикцията при предявяване на иск/жалба, пряко свързан/а с основния иск/жалба.
   5.   Личният състав на EU SSR Guinea-Bissau не е задължен да дава свидетелски показания.
   6.   Спрямо членовете на личния състав на EU SSR Guinea-Bissau не могат да се предприемат никакви мерки на принудително изпълнение, освен ако срещу тях не е образувано гражданско производство, което не е свързано с официалните им функции. Имуществото на членовете на личния състав на EU SSR Guinea-Bissau, за което ръководителят на мисията удостовери, че е необходимо за изпълнението на техните официални функции, не може да бъде изземвано в изпълнение на присъда, съдебно решение или заповед. При граждански производства личният състав на EU SSR Guinea Bissau не подлежи на ограничения на личната свобода или други ограничителни мерки.
   7.   Имунитетът на личния състав на EU SSR Guinea-Bissau по отношение на юрисдикцията на приемащата държава не го освобождава от юрисдикциите на съответните изпращащи държави.
   8.   По отношение на услугите, предоставени на EU SSR Guinea-Bissau, личният състав на EU SSR Guinea-Bissau се освобождава от прилагането на разпоредбите за социална сигурност, които могат да са в сила в приемащата държава.
   9.   Личният състав на EU SSR Guinea-Bissau се освобождава от всякакви форми на данъчно облагане в приемащата държава на заплатите и възнагражденията, плащани му от EU SSR Guinea-Bissau или от съответната изпращаща държава, както и на други доходи, получени извън приемащата държава.
   10.   В съответствие със законите и подзаконовите актове, които може да приеме, приемащата държава разрешава внасянето на стоки за лично ползване от личния състав на EU SSR Guinea-Bissau и ги освобождава от всякакви мита, данъци и други такси освен таксите за съхранение, транспортиране и други подобни услуги. Приемащата държава също така разрешава износа на подобни стоки. По отношение на стоките и услугите, закупени на местния пазар, личният състав на EU SSR Guinea-Bissau се освобождава от заплащане на данък добавена стойност и данъци съгласно законите на приемащата страна.
   11.   Личният багаж на членовете на личния състав на EU SSR Guinea-Bissau се освобождава от проверки, освен ако няма сериозни основания да се предполага, че съдържа предмети, които не са предназначени за лично ползване от членовете на личния състав на EU SSR Guinea-Bissau, или предмети, чийто внос или износ е забранен от закона или контролиран от разпоредбите за карантина в приемащата държава. В такъв случай проверката се извършва само в присъствието на съответния член на личния състав на EU SSR Guinea-Bissau или на упълномощен представител на EU SSR Guinea-Bissau.
   Член 7
   Личен състав, нает на място
   Личният състав, нает на място, се ползва с привилегии и имунитети само доколкото такива са признати от приемащата държава. Приемащата държава обаче упражнява юрисдикцията си над членовете на наетия на място личен състав по такъв начин, че да не се намесва неоснователно в изпълнението на функциите на мисията.
   Член 8
   Наказателна юрисдикция
   Компетентните органи на дадена изпращаща държава имат право да упражняват на територията на приемащата държава всички правомощия на наказателна и дисциплинарна юрисдикция, дадени им от законодателството на изпращащата държава по отношение на всеки член от личния състав на EU SSR Guinea-Bissau, подчинен на това законодателство на изпращащата държава.
   Член 9
   Сигурност
   1.   Приемащата държава поема със собствени ресурси пълната отговорност за сигурността на личния състав на EU SSR Guinea-Bissau.
   2.   За тази цел приемащата държава взема всички необходими мерки за защита, безопасност и сигурност на EU SSR Guinea-Bissau и личния състав на EU SSR Guinea-Bissau. Всички конкретни разпоредби, предложени от приемащата държава, се съгласуват с ръководителя на мисията преди изпълнението им. Приемащата държава разрешава и осигурява безплатна подкрепа на дейностите, свързани с медицинската евакуация на личния състав на EU SSR Guinea-Bissau. Ако е необходимо, се сключват допълнителни договорености в съответствие с член 19.
   Член 10
   Униформа
   1.   Личният състав на EU SSR Guinea-Bissau носи национална униформа или цивилно облекло с идентификация на EU SSR Guinea-Bissau.
   2.   Носенето на униформа се подчинява на правила, издадени от ръководителя на мисията.
   Член 11
   Сътрудничество и достъп до информация
   1.   Приемащата държава оказва пълно сътрудничество и подкрепа на EU SSR Guinea-Bissau и на личния състав на EU SSR Guinea-Bissau.
   2.   При искане и при необходимост за изпълнението на мисията на EU SSR Guinea-Bissau приемащата държава предоставя ефективен достъп на личния състав на EU SSR Guinea-Bissau до:

               а)

               сгради, помещения, места и официални превозни средства, които са под контрола на приемащата държава;

               б)

               документи, материали и информация, които са под неин контрол и са от значение за мандата на EU SSR Guinea-Bissau.

         Ако е необходимо, се сключват допълнителни договорености в съответствие с член 19.
   3.   Ръководителят на мисията и приемащата държава провеждат редовни консултации и вземат подходящи мерки, за да гарантират тясна и взаимна връзка на всяко подходящо ниво. Приемащата държава може да назначи служител за връзка с EU SSR Guinea-Bissau.
   Член 12
   Подкрепа от приемащата държава и сключване на договори
   1.   Приемащата държава се съгласява, ако бъде поискано, да подпомага EU SSR Guinea-Bissau при намирането на подходящи помещения.
   2.   Ако се изисква и при наличност, приемащата държава предоставя безплатно помещения, които са нейна собственост, и помещения, които са собственост на частни юридически лица, доколкото такива помещения са необходими за осъществяването на административните и оперативните дейности на EU SSR Guinea-Bissau.
   3.   В рамките на своите средства и възможности приемащата държава съдейства при подготовката, установяването, изпълнението и подпомагането на мисията, включително чрез предоставянето на съвместно използване на помещения и оборудване на експертите на EU SSR Guinea-Bissau.
   4.   Съдействието и подпомагането на мисията от страна на приемащата държава се предоставят при същите условия, които са предвидени за съдействие и подпомагане на личния състав на приемащата държава.
   5.   Правото, приложимо към договорите, сключени от EU SSR Guinea-Bissau в приемащата държава, се определя в самите договори.
   6.   Договорът може да предвижда, че процедурата за уреждане на спорове, посочена в член 16, параграфи 3 и 4, се прилага за спорове, възникващи при прилагането на договора.
   Член 13
   Промени в помещенията
   EU SSR Guinea-Bissau е упълномощена да строи, променя или изменя по друг начин помещенията, необходими с оглед на оперативните ѝ изисквания.
   Приемащата държава не изисква от EU SSR Guinea-Bissau обезщетение за подобни строежи, промени или изменения.
   Член 14
   Починали членове на личния състав на EU SSR Guinea-Bissau
   1.   Ръководителят на мисията има право да поема разходите и да урежда по подходящ начин репатрирането на починали членове на личния състав на EU SSR Guinea-Bissau, както и на личното им имущество.
   2.   Аутопсия на починали членове на личния състав на EU SSR Guinea-Bissau не може да се извършва без съгласието на изпращащата държава и в отсъствието на представител на EU SSR Guinea-Bissau и/или на съответната държава.
   3.   Приемащата държава и EU SSR Guinea-Bissau си сътрудничат в максимална степен за бързото репатриране на починали членове на личния състав на EU SSR Guinea-Bissau.
   Член 15
   Комуникации
   1.   EU SSR Guinea-Bissau може да инсталира и използва устройства за радиопредаване и радиоприемане, както и сателитни системи. Тя си сътрудничи с компетентните органи на приемащата държава с оглед избягване на конфликти при използването на съответните честоти. Приемащата държава предоставя безплатен достъп до честотния спектър.
   2.   EU SSR Guinea-Bissau има право на неограничена комуникация по радио (включително сателитно, мобилно и преносимо радио), телефон, телеграф, факс и други средства, както и право да инсталира необходимото оборудване за поддръжка на тези комуникации във и между помещенията на EU SSR Guinea-Bissau, включително поставяне на кабели и наземни линии за целите на операцията.
   3.   В рамките на своите собствени помещения EU SSR Guinea-Bissau може да осигурява подходящите условия за изпращането на поща, адресирана от и до EU SSR Guinea-Bissau и/или личния състав на EU SSR Guinea-Bissau.
   Член 16
   Искове в случай на смърт, телесни повреди, вреди и загуби
   1.   EU SSR Guinea-Bissau и членовете на личния състав на EU SSR Guinea-Bissau не носят отговорност за вреди или загуби на гражданско или държавно имущество, свързани с оперативните нужди или причинени от дейности, свързани с граждански безредици или защита на EU SSR Guinea-Bissau.
   2.   С оглед постигането на приятелско уреждане исковете за вреди или загуби на гражданско или държавно имущество, които не са обхванати от параграф 1, както и исковете при смърт или телесна повреда на лице и за вреди или загуби на имущество на EU SSR Guinea-Bissau се предават на EU SSR Guinea-Bissau чрез компетентните органи на приемащата държава, когато се отнася за искове, предявени от юридически или физически лица от приемащата държава, или на компетентните органи на приемащата държава, когато се отнася за искове, предявени от EU SSR Guinea-Bissau.
   3.   Когато не може да се постигне приятелско уреждане, искът се подава до комисия по исковете, състояща се от равен брой представители на EU SSR Guinea-Bissau и на приемащата държава. Уреждането на исковете става по общо съгласие.
   4.   Когато в рамките на комисията по исковете не може да се постигне задоволително решение, споровете:

               а)

               за искове до 40 000 EUR включително се разрешават с дипломатически средства между приемащата държава и представители на ЕС;

               б)

               за искове, надхвърлящи сумата, посочена в буква а), се отнасят до арбитражен трибунал, чиито решения са обвързващи.

         5.   Арбитражният трибунал се състои от трима арбитри, като приемащата държава посочва един арбитър, EU SSR Guinea-Bissau посочва един арбитър, а третият се определя съвместно от приемащата държава и EU SSR Guinea-Bissau. Когато едната от страните не посочи арбитър в рамките на два месеца или когато между приемащата държава и EU SSR Guinea-Bissau не може да се постигне съгласие за третия арбитър, въпросният арбитър се назначава от председателя на Съда на Европейските общности.
   6.   EU SSR Guinea-Bissau и административните органи на приемащата държава се договарят за необходимите административни мерки за определяне на общите условия на работа на комисията по исковете и на арбитражния трибунал, приложимите в рамките на тези органи процедури и условията за предявяване на искове.
   Член 17
   Връзка и спорове
   1.   Всички въпроси, възникнали във връзка с прилагането на настоящото споразумение, се разглеждат съвместно от представители на EU SSR Guinea-Bissau и на компетентните органи на приемащата държава.
   2.   Ако не бъде постигнато предварително споразумение, споровете относно тълкуването или прилагането на настоящото споразумение се уреждат изключително чрез дипломатически средства между приемащата държава и представители на ЕС.
   Член 18
   Други разпоредби
   1.   Когато настоящото споразумение се отнася до привилегии, имунитети и права на EU SSR Guinea-Bissau и на личния състав на EU SSR Guinea Bissau, правителството на приемащата държава отговаря за тяхното изпълнение и спазване от страна на съответните местни власти на приемащата държава.
   2.   Никоя разпоредба от настоящото споразумение няма за цел и не може да се разглежда като дерогация от правата на държава-членка на ЕС или на друга държава, участваща в EU SSR Guinea-Bissau, които могат да бъдат дадени по силата на други споразумения.
   Член 19
   Изпълнителни договорености
   За целите на прилагането на настоящото споразумение въпросите от оперативен, административен и технически характер могат да бъдат предмет на отделни договорености, които да се сключат между ръководителя на мисията и административните органи на приемащата държава.
   Член 20
   Влизане в сила и прекратяване
   1.   Настоящото споразумение влиза в сила в деня на подписването му и остава в сила до датата на напускане на последния член на личния състав на EU SSR Guinea-Bissau, съгласно нотификация от EU SSR Guinea-Bissau.
   2.   Независимо от параграф 1 разпоредбите, които се съдържат в член 4, параграф 8, член 5, параграфи 1—3, 6 и 7, член 6, параграфи 1, 3, 4, 6 и 8—10, членове 13 и 16, се смята, че се прилагат от датата на разполагане на първия член на личния състав на EU SSR Guinea-Bissau, ако тази дата е по-ранна от датата на влизане в сила на настоящото споразумение.
   3.   Настоящото споразумение може да се изменя с писмено споразумение между страните.
   4.   Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.

      Съставено в Бисау на 11 юли 2008 година в два оригинални екземпляра на португалски език.

            За Европейския съюз

         J.-F. PAROT

            За Република Гвинея-Бисау

         M.-C. NOBRE CABRAL

      (1)  ОВ L 40, 14.2.2008 г., стр. 11.


title: Решение на Съвета от 7 октомври 2013 година за назначаване и замяна на членове на управителния съвет на Европейския център за развитие на професионалното обучение

text:
               31.10.2013

               BG

               Официален вестник на Европейския съюз

               C 317/3

         РЕШЕНИЕ НА СЪВЕТА
   от 7 октомври 2013 година
   за назначаване и замяна на членове на управителния съвет на Европейския център за развитие на професионалното обучение
   2013/C 317/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид представената от правителството на Кипър кандидатура,
   като взе предвид представената от правителството на Латвия кандидатура,
   като има предвид, че:

               (1)

               С решението си от 16 юли 2012 г. (2) Съветът назначи членовете на управителния съвет на Европейския център за развитие на професионалното обучение за периода от 18 септември 2012 г. до 17 септември 2015 г.

               (2)

               След оставката на г-н George PAPAGEORGIOU се освободи място за член на управителния съвет на центъра от категорията на представителите на правителствата.

               (3)

               След оставката на г-н Janis GAIGALS се освободи място за член на управителния съвет на центъра от категорията на представителите на правителствата.

               (4)

               Следва да бъдат назначени членове на управителния съвет на посочения по-горе център за остатъка от настоящия мандат, който изтича на 17 септември 2015 г.,

         ПРИЕ НАСТОЯЩОТО РЕШЕНИЕ:
   Член единствен
   Посочените по-долу лица се назначават за членове на управителния съвет на Европейския център за развитие на професионалното обучение за остатъка от мандата, който изтича на 17 септември 2015 г.:

      ПРЕДСТАВИТЕЛИ НА ПРАВИТЕЛСТВАТА

               КИПЪР

               Г-н George PANAYIDES

               ЛАТВИЯ

               Г-жа Sanda LIEPIŅA

      Съставено в Люксембург на 7 октомври 2013 година.

            За Съвета

            Председател

         J. BERNATONIS

      (1)  ОВ L 39, 13.2.1975 г., стр. 1.

      (2)  ОВ С 228, 31.7.2012 г., стр. 3.


title: Решение (ОВППС) 2017/1869 на Съвета от 16 октомври 2017 година относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq)

text:
               17.10.2017

               BG

               Официален вестник на Европейския съюз

               L 266/12

         РЕШЕНИЕ (ОВППС) 2017/1869 НА СЪВЕТА
   от 16 октомври 2017 година
   относно консултативна мисия на Европейския съюз за подкрепа на реформата в сектора за сигурност в Ирак (EUAM Iraq)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 19 юни 2017 г. Съветът потвърди отново категоричната подкрепа на Съюза за единството, суверенитета и териториалната цялост на Ирак и подчерта значението на сигурността и върховенството на закона за стабилността в страната. Съветът обяви, че в отговор на искането на иракските власти Съюзът разглежда възможността за разполагане на екип на Съюза за консултации и подпомагане на реформата в сектора за сигурност, който да окаже съдействие в усилията за реформи, съгласувано и в сътрудничество с други международни партньори.

               (2)

               На 17 юли 2017 г. Съветът одобри концепция за управление на кризи за евентуална гражданска мисия по линия на ОПСО в подкрепа на реформата в сектора за сигурност в Ирак.

               (3)

               На 24 август 2017 г. министър-председателят на Ирак приветства разполагането на предвижданата мисия в писмо до върховния представител на Съюза по въпросите на външните работи и политиката на сигурност (ВП).

               (4)

               Вследствие на препоръката на директора на структурата „Способности за планиране и провеждане на граждански операции“, мисията следва да започне дейността си.

               (5)

               Комитетът по политика и сигурност (КПС) следва да упражнява, под ръководството на Съвета и на върховния представител, политически контрол върху мисията, да осигурява стратегическото ѝ ръководство и да взема необходимите решения в съответствие с член 38, трета алинея от Договора за Европейския съюз (ДЕС).

               (6)

               Капацитетът за оперативно дежурство следва да се активира за тази мисия.

               (7)

               Мисията ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от ДЕС,

         ПРИЕ НАСТОЯЩОТО РЕШЕНИЕ:
   Член 1
   Мисия
   Съюзът създава и поставя началото на дейността на консултативна мисия на Европейския съюз за подкрепа на реформата в сектора за сигурност в Ирак (EUAM Iraq).
   Член 2
   Цели
   Стратегическите цели на EUAM Iraq са:

               1)

               да предоставя консултации и експертен опит на иракските власти на стратегическо ниво, за да допринесе за изпълнението на иракската национална стратегия за сигурност;

               2)

               да анализира, оценява и определя възможностите за евентуален по-нататъшен ангажимент на Съюза в подкрепа на потребностите на реформата в сектора за сигурност в Ирак в дългосрочен план;

               3)

               да оказва съдействие на делегацията на Съюза в Ирак при координирането на подкрепата от Съюза и държавите членки в областта на реформата в сектора за сигурност в Ирак.

         Член 3
   Задачи
   1.   За изпълнение на целите, посочени в член 2, точка 1, EUAM Iraq:

               a)

               подкрепя националния комитет за борба с тероризма при изпълнението на националната стратегия за борба с тероризма и при определянето на подстратегии и планове за действие за нейното осъществяване;

               б)

               подкрепя дирекцията за планиране към Министерството на вътрешните работи при планирането на институционалните реформи в дирекцията, включително службите на полицията, като част от изпълнението на националната стратегия за сигурност;

               в)

               съдейства за изготвянето на национална стратегия за борба с организираната престъпност под ръководството на отдела за борба с организираната престъпност към Министерството на вътрешните работи;

         2.   За изпълнение на целите, посочени в член 2, точка 2, EUAM Iraq:

               a)

               очертава текущите дейности в подкрепа на сектора на гражданската сигурност, включително сигурността на границите, и посочва извлечените поуки и пропуските;

               б)

               в координация с международните донори определя ключови проекти за бързо изпълнение в краткосрочен план, в които институциите на Съюза или държавите членки биха могли да участват;

               в)

               определя средносрочните и дългосрочните потребности и възможности за евентуален бъдещ ангажимент в областта на реформата в сектора за сигурност, с цел информиране и подкрепа за политико-стратегическото планиране на Съюза за този евентуален ангажимент, ако се изисква;

               г)

               като част от съвместния секретариат допринася за управлението и осъществяването на архитектурата на реформата в сектора за сигурност.

         3.   EUAM Iraq оказва съдействие на делегацията на Съюза в Ирак при координирането на подкрепата от Съюза и държавите членки в областта на реформата в сектора за сигурност в Ирак.
   4.   EUAM Iraq гарантира, че аспектите, свързани с правата на човека и равенството между половете, са включени в задачите на мисията, както и че политиките и плановете, разработвани с нейна помощ, съответстват на международните стандарти и задължения в областта на правата на човека и равенството между половете.
   5.   EUAM Iraq гарантира, че действията за борба с организираната престъпност включват борбата с незаконната миграция, трафика на оръжия и наркотици, киберпрестъпността и борбата с незаконния трафик и унищожаването на предмети на културата. Борбата с незаконния трафик и унищожаването на предмети на културата ще се провежда в тясно сътрудничество със съответните заинтересовани страни на място, по специално с ЮНЕСКО и Световната коалиция.
   6.   EUAM Iraq няма изпълнителни функции.
   Член 4
   Командна верига и структура
   1.   EUAM Iraq притежава единна командна верига като операция за управление на кризи.
   2.   Щабът на EUAM Iraq е в Багдад.
   3.   Структурата на EUAM Iraq е в съответствие с документите за планиране на мисията.
   Член 5
   Командващ гражданските операции
   1.   Директорът на способностите за планиране и провеждане на граждански операции (СППГО) е командващ гражданските операции за EUAM Iraq. СППГО са на разположение на командващия гражданските операции с оглед планиране и провеждане на EUAM Iraq.
   2.   Командващият гражданските операции осъществява командването и контрола на EUAM Iraq на стратегическо равнище под политическия контрол и стратегическото ръководство на Комитета по политика и сигурност (КПС) и под общото ръководство на върховния представител на Съюза по въпросите на външните работи и политиката на сигурност (ВП).
   3.   Командващият гражданските операции осигурява правилното и ефективно изпълнение на решенията на Съвета и на КПС, по отношение на провеждането на операциите, включително като дава необходимите указания на стратегическо равнище на ръководителя на мисията и като му предоставя съвети и техническа помощ. Командващият гражданските операции се отчита пред Съвета чрез ВП.
   4.   Целият командирован персонал остава под пълното командване на националните органи на командироващата държава в съответствие с националните правила или на съответната институция на Съюза, или съответно на Европейската служба за външна дейност (ЕСВД). Тези органи прехвърлят оперативния контрол на своя персонал на командващия гражданските операции.
   5.   Командващият гражданските операции носи общата отговорност за обезпечаване на доброто изпълнение на задължението на Съюза за полагане на дължима грижа.
   6.   Командващият гражданските операции и ръководителят на делегацията на Съюза в Ирак провеждат консултации помежду си, когато е необходимо.
   Член 6
   Ръководител на мисията
   1.   Г-н Markus RITTER се назначава за ръководител на мисията.
   2.   Ръководителят на мисията поема отговорност за EUAM Iraq и упражнява командването и контрола върху нея на равнище театър на операциите. Ръководителят на мисията е пряко подчинен на командващия гражданските операции и следва неговите инструкции.
   3.   Ръководителят на мисията представлява EUAM Iraq в областите, за които носи отговорност.
   4.   Ръководителят на мисията носи административна и логистична отговорност за EUAM Iraq, включително по отношение на предоставените на разположение на мисията активи, ресурси и информация. Ръководителят на мисията може да делегира на членове на персонала на EUAM Iraq управленски задачи, свързани с персонала и с финансови въпроси, които се осъществяват изцяло под негова отговорност.
   5.   Ръководителят на мисията отговаря за упражняването на дисциплинарен контрол над персонала на EUAM Iraq. Дисциплинарните мерки по отношение на командирования персонал се вземат от националните органи на командироващата държава в съответствие с националните правила, от съответната институция на Съюза или съответно от ЕСВД.
   6.   Ръководителят на мисията осигурява необходимата видимост на EUAM Iraq.
   7.   Ръководителят на мисията осъществява координация, според случая, с други участници от Съюза на място. Без да се засяга командната верига, ръководителят на мисията получава политически насоки на местно равнище от ръководителя на делегацията на Съюза в Ирак.
   Член 7
   Персонал
   1.   Персоналът на EUAM Iraq се състои предимно от служители, командировани от държавите членки, институциите на Съюза или от ЕСВД. Всяка държава членка, институция на Съюза и ЕСВД поема разходите, свързани с командирования от нея персонал, включително пътните разноски до и от мястото на разполагане на персонала, възнагражденията, медицинските осигуровки и надбавките, различни от приложимите дневни надбавки.
   2.   Държавата членка, институцията на Съюза или ЕСВД съответно носят отговорност за всякакви искове, свързани с командироването, които са предявени от командировани членове на персонала или се отнасят до тях, както и отговорност за предприемането на действия срещу такива служители.
   3.   EUAM Iraq може да наема международен и местен персонал на договорна основа, ако необходимите функции не могат да бъдат осигурени от персонала, командирован от държавите членки. По изключение, в надлежно обосновани случаи, когато не са налице квалифицирани кандидати от държавите членки, граждани на участващите трети държави могат да бъдат наемани на работа на договорна основа, доколкото е необходимо.
   4.   Условията на работа и правата и задълженията на международния и местния персонал се определят в договорите между EUAM Iraq и съответния член на персонала.
   Член 8
   Статут на EUAM Iraq и нейния персонал
   Статутът на EUAM Iraq и нейния персонал, включително, когато е приложимо, привилегиите, имунитетите и другите гаранции, необходими за изпълнението и безпрепятственото функциониране на EUAM Iraq, се уреждат със споразумение, сключено съгласно член 37 от ДЕС в съответствие с процедурата, предвидена в член 218 от Договора за функционирането на Европейския съюз
   Член 9
   Политически контрол и стратегическо ръководство
   1.   КПС осъществява политически контрол и стратегическо ръководство на EUAM Iraq под ръководството на Съвета и на ВП. Съветът предоставя правомощия на КПС да взема необходимите решения за целта в съответствие с член 38, трета алинея от ДЕС. Това включва правомощия да назначава ръководител на мисията по предложение на върховния представител и правомощието да изменя оперативния план. Съветът запазва правомощията си във връзка с вземането на решения относно целите и прекратяването на EUAM Iraq.
   2.   КПС докладва редовно на Съвета.
   3.   В зависимост от необходимостта КПС получава редовно доклади от командващия гражданските операции и от ръководителя на мисията по въпроси от сферите им на отговорност.
   Член 10
   Участие на трети държави
   1.   Без да се засяга независимостта на Европейския съюз при вземането на решения и неговата единна институционална рамка, трети държави могат да бъдат поканени да окажат принос в EUAM Iraq, при условие че поемат разходите за командирования от тях персонал, включително възнагражденията, застраховките срещу всякакъв вид риск, дневните разходи и пътните разноски до и от Ирак, както и при условие че участват по подходящ начин в покриването на текущите разходи на EUAM Iraq.
   2.   Третите държави, които участват в EUAM Iraq, имат същите права и задължения по отношение на ежедневното управление на EUAM Iraq както държавите членки.
   3.   Съветът оправомощава КПС да взема съответните решения за приемане на предложения принос и за създаване на Комитет на оказващите принос държави.
   4.   Подробните договорености за участието на трети държави са предмет на споразумения, сключени в съответствие с член 37 от ДЕС. Когато Съюзът и трета държава сключват или са сключили споразумение, установяващо рамка за участието на тази трета държава в операции на Съюза за управление на кризи, разпоредбите на посоченото споразумение се прилагат в контекста на EUAM Iraq.
   Член 11
   Сигурност
   1.   Командващият гражданските операции ръководи планирането на мерките за сигурност от страна на ръководителя на мисията и осигурява тяхното добро и ефективно изпълнение от EUAM Iraq съгласно член 5.
   2.   Ръководителят на мисията отговаря за сигурността EUAM Iraq и осигурява спазването на минималните изисквания за сигурност, приложими към EUAM Iraq, в съответствие с политиката на Съюза относно сигурността на персонала, разположен извън Съюза за оперативни нужди съгласно дял V от ДЕС и свързаните с него правни инструменти.
   3.   Ръководителят на мисията се подпомага от служител по сигурността на мисията, който му докладва за действията си и същевременно поддържа тесни служебни отношения с ЕСВД.
   4.   Преди да поеме служебните си задължения, персоналът на EUAM Iraq преминава задължително обучение във връзка със сигурността в съответствие с оперативния план. Той преминава и редовно опреснително обучение на място, организирано от служителя по сигурността на мисията.
   5.   Ръководителят на мисията осигурява защитата на класифицираната информация на ЕС в съответствие с Решение 2013/488/ЕС на Съвета (1).
   Член 12
   Капацитет за оперативно дежурство
   Капацитетът за оперативно дежурство се активира за EUAM Iraq.
   Член 13
   Правни договорености
   EUAM Iraq разполага със правоспособност да закупува услуги и оборудване, да сключва договори и административни договорености, да наема персонал, да разполага с банкови сметки, да придобива активи, да се разпорежда с тях и да изпълнява своите задължения, както и да бъде страна в съдебно производство, в зависимост от необходимото за изпълнението на настоящото решение.
   Член 14
   Финансови договорености
   1.   Референтната сума, предназначена за покриване на свързаните с EUAM Iraq разходи от 16 октомври 2017 г. до 17 октомври 2018 г., е в размер на 14 000 000 EUR. Решението за размера на референтната сума за следващите периоди се взема от Съвета.
   2.   Управлението на всички разходи се извършва в съответствие с процедурите и правилата, приложими за общия бюджет на Съюза. Участието на физически и юридически лица при възлагането на договори за обществена поръчка от страна на EUAM Iraq е отворено без ограничения. Освен това не се прилага правилото за произход на стоките, закупени от EUAM Iraq. При условие че получи одобрението на Комисията, EUAM Iraq може да сключва технически договорености с държавите членки, с приемащата държава, с участващите трети държави и с други международни участници за предоставяне на оборудване, услуги и помещения на EUAM Iraq.
   3.   EUAM Iraq отговаря за изпълнението на своя бюджет. За тази цел EUAM Iraq подписва споразумение с Комисията.
   4.   EUAM Iraq прави пълен отчет пред Комисията, която осъществява надзор над дейностите, предприети в рамките на споразумението помежду им.
   5.   Финансовите договорености са съобразени с командната верига, предвидена в членове 4, 5 и 6, както и с оперативните изисквания на EUAM Iraq.
   6.   Свързаните с EUAM Iraq разходи са допустими от датата на приемане на настоящото решение.
   Член 15
   Съгласуваност на действията на Съюза и координация
   1.   ВП осигурява съгласуваността на изпълнението на настоящото решение с външната дейност на Съюза като цяло, включително програмите на Съюза за развитие.
   2.   Без да се засяга командната верига, ръководителят на мисията действа в тясна координация с делегацията на Съюза в Ирак, за да гарантира съгласуваност на действията на Съюза в Ирак.
   3.   Ръководителят на мисията действа в тясна координация с ръководителите на мисиите на държавите членки, които са представени в Ирак.
   Член 16
   Оповестяване на информация
   1.   Според случая и в съответствие с нуждите на EUAM Iraq, ВП е упълномощен да предоставя на трети държави, асоциирани към настоящото решение, класифицирана информация на ЕС до ниво CONFIDENTIEL UE/EU CONFIDENTIAL, изготвена за целите на EUAM Iraq, в съответствие с решение 2013/488/EC.
   2.   В случай на конкретна и неотложна оперативна нужда ВП е упълномощен също така да предоставя на приемащата държава класифицирана информация на ЕС до ниво RESTREINT UE/EU RESTRICTED, изготвена за целите на EUAM Iraq, в съответствие с Решение 2013/488/ЕС. За тази цел се изготвят договорености между ВП и компетентните органи на приемащата държава.
   3.   ВП е упълномощен да предоставя на трети държави, асоциирани към настоящото решение, некласифицирани документи на ЕС, свързани с разискванията на Съвета относно EUAM Iraq, към които се прилага задължението за служебна тайна съгласно член 6, параграф 1 от Процедурния правилник на Съвета (2).
   4.   ВП може да делегира правомощията, както и възможността за сключване на договореностите, посочени в параграфи 1, 2 и 3, на лица, които са под негово ръководство, на командващия гражданските операции и на ръководителя на мисията, в съответствие с приложение VI, раздел VII от Решение 2013/488/ЕС.
   Член 17
   Влизане в сила и срок на действие
   Настоящото решение влиза в сила в деня на приемането му.
   Прилага се до 17 октомври 2018 г.

      Съставено в Люксембург на 16 октомври 2017 година.

            За Съвета

            Председател

         F. MOGHERINI

      (1)  Решение 2013/488/ЕС Съвета от 23 септември 2013 г. относно правилата за сигурност за защита на класифицирана информация на EC (ОВ L 274, 15.10.2013 г., стр. 1).

      (2)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).


title: Решение (ЕС) 2016/1621 на Комисията от 7 септември 2016 година за приемането на документ с насоки за уведомяване на органите по акредитация и лицензиращите органи от страна на проверяващите по околна среда, упражняващи дейност в държава членка, различна от тази, в която са получили акредитацията или лиценза си, съгласно Регламент (ЕО) № 1221/2009 на Европейския парламент и на Съвета (нотифицирано под номер С(2016) 5648) (Текст от значение за ЕИП)

text:
               9.9.2016

               BG

               Официален вестник на Европейския съюз

               L 242/32

         РЕШЕНИЕ (ЕС) 2016/1621 НА КОМИСИЯТА
   от 7 септември 2016 година
   за приемането на документ с насоки за уведомяване на органите по акредитация и лицензиращите органи от страна на проверяващите по околна среда, упражняващи дейност в държава членка, различна от тази, в която са получили акредитацията или лиценза си, съгласно Регламент (ЕО) № 1221/2009 на Европейския парламент и на Съвета

         (нотифицирано под номер С(2016) 5648)

   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1221/2009 на Европейския парламент и на Съвета от 25 ноември 2009 г. относно доброволното участие на организации в Схемата на Общността за управление по околна среда и одит (EMAS) и за отмяна на Регламент (ЕО) № 761/2001 и на решения 2001/681/ЕО и 2006/193/ЕО на Комисията (1), и по-специално член 30, параграф 6 от него,
   като има предвид, че:

               (1)

               В член 30, параграф 3 от Регламент (ЕО) № 1221/2009 се предвижда възможността Форумът на органите по акредитация и лицензиращите органи (FALB) да разработва насоки по въпроси от компетентността на органите по акредитация и лицензиращите органи с цел хармонизиране на процедурите, прилагани от тези органи във връзка с акредитацията, лицензирането и надзора на проверяващите по околна среда.

               (2)

               От проверяващите по околна среда, упражняващи дейност в различни държави членки, се изисква да уведомяват за дейността си съответните органи по акредитация и лицензиращи органи в съответствие с член 24 от Регламент (ЕО) № 1221/2009.

               (3)

               Практическото изпълнение на процедурата за уведомяване показа, че действията на отделните органи по акредитация и лицензиращи органи спрямо проверяващи, които не спазват задълженията за уведомяване, се различават. Следователно са необходими допълнителни насоки, за да се осигури съгласувано прилагане на процедурите за уведомяване в контекста на проверяващите по околна среда, които са акредитирани или лицензирани в една държава членка, а упражняват дейности по проверка и заверяване в друга държава членка.

               (4)

               Предвидените в настоящото решение мерки са в съответствие със становището на комитета, учреден съгласно член 49 от Регламент (ЕО) № 1221/2009,

         ПРИЕ НАСТОЯЩОТО РЕШЕНИЕ:
   Член 1
   Документът с насоки за уведомяване на органите за акредитация и лицензиращите органи от страна на проверяващите по околна среда съгласно Регламент (ЕО) № 1221/2009, съдържащ се в приложението, се приема.
   Член 2
   Адресати на настоящото решение са държавите членки.

      Съставено в Брюксел на 7 септември 2016 година.

            За Комисията

         Karmenu VELLA

            Член на Комисията

      (1)  ОВ L 342, 22.12.2009 г., стр. 1.

      ПРИЛОЖЕНИЕ

         Документ с насоки за уведомяване на органите по акредитация и лицензиращите органи от страна на проверяващите по околна среда, упражняващи дейност в държава членка, различна от тази, в която са получили акредитацията или лиценза си, съгласно Регламент (ЕО) № 1221/2009

      ВЪВЕДЕНИЕ
      С настоящите насоки се хармонизират процедурите за уведомяване, приложими за проверяващите по околна среда, които упражняват дейност в държава членка, различна от тази, в която са получили акредитацията или лиценза си.
      1.   Задължения, които следва да бъдат спазвани преди уведомлението

      1.1.   Органът по акредитация или лицензиращият орган предоставя публичен и лесен достъп до своите процедури за уведомяване, които се отнасят до проверяващи по околна среда, акредитирани в други държави членки. В публично достъпната информация относно тези процедури се посочват и всички такси (с изключение на пътните разходи), начислявани от органа по акредитация или лицензиращия орган за уведомлението и надзора.
      1.2.   Органът по акредитация или лицензиращият орган, издал акредитацията или лиценза, изисква от своите акредитирани или лицензирани проверяващи по околна среда да са изпълнили процедурата за уведомление, посочена в член 24, параграф 1, преди да започнат дейностите по проверка или заверяване в държава членка, различна от тази, в която са получили акредитацията или лиценза. Като част от надзорната дейност над своите акредитирани или лицензирани проверяващи по околна среда, органът по акредитация или лицензиращият орган проверява също така дали са били спазени изискванията за уведомяване съгласно Регламент (ЕО) № 1221/2009, когато проверяващият по околна среда е упражнявал дейност в друга държава членка.
      1.3.   Органът по акредитация или лицензиращият орган препоръчва на своите акредитирани или лицензирани проверяващи по околна среда да информират своите клиенти, че от тях се изисква да позволят упражняването на надзор в съответствие с член 23, параграф 6 от Регламент (ЕО) № 1221/2009 и че отказът да се позволи този надзор може да осуети регистрацията на организациите.
      2.   Съдържание на уведомлението

      2.1.   Изискванията за уведомяване, установени в член 24, параграф 1 от Регламент (ЕО) № 1221/2009, се считат за изпълнени, когато се предостави следната информация:

                  а)

                  данни за акредитацията или лиценза, с доказателство, че са все още валидни и не са засегнати от спиране на действието или отнемане, както и че са подходящи за специфичните дейности на организацията, в която се извършва проверка или заверяване;

                  б)

                  състав на екипа и компетентност, по-специално познаване на правните изисквания, свързани с околната среда, и владеене на официалния език на държавата членка, в която се провежда проверката или заверяването;

                  в)

                  документи за персонала, ако е необходимо, например данни за съответните квалификации, обучение и опит, специфични за одитирания икономически сектор;

                  г)

                  времето и мястото на проверката и заверяването, включително посещението на проверяващия по околна среда в организацията, както и всички етапи преди и след това посещение, посочени в член 25 от Регламент (ЕО) № 1221/2009;

                  д)

                  адресът и данните за контакт на организацията, подложена на проверка или заверяване, включително всички обекти и дейности в обхвата на проверката или заверяването, и броят на служителите.

            Допълнителните искания, посочени в буква в), се обосновават във връзка с конкретната ситуация и не могат да накърняват правото на проверяващия по околна среда да предоставя услуги в държава членка, различна от тази, издала неговата акредитация или лиценз.
      2.2.   Ако уведомлението отговаря на изискванията за уведомяване, посочени в член 24, параграф 1 от Регламент (ЕО) № 1221/2009, органът по акредитация или лицензиращият орган информира проверяващия по околна среда за това преди началото на дейностите по проверката или заверяването, описани в член 25 от Регламент (ЕО) № 1221/2009. Ако е възможно, тази информация се предоставя две седмици преди началото на дейностите по проверката или заверяването. В същото време органът по акредитация или лицензиращият орган информира проверяващия по околна среда за обхвата и съдържанието на надзора, който възнамерява да упражни, и за свързаните с него разходи.
      2.3.   Когато органът по акредитация или лицензиращият орган узнае, че предстои да се извършат или вече са извършени дейности по проверка или заверяване, за които не е подадено уведомление, органът по акредитация или лицензиращият орган напомня на проверяващия по околна среда за изискванията на Регламент (ЕО) № 1221/2009 относно уведомяването в конкретната държава (вж. точка 2.1).
      Когато информацията, посочена в член 24, параграф 1 от Регламент (ЕО) № 1221/2009, не е предоставена своевременно или когато уведомлението не отговаря на изискванията за уведомяване, установени в същия член, се прилага точка 3.1 от настоящите насоки.
      2.4.   Тъй като резултатът от уведомлението би могъл да окаже въздействие върху процесите на проверка и заверяване, органът по акредитация или лицензиращият орган препоръчват на проверяващия да съобщи резултата от уведомлението на своите клиенти.
      3.   Последици от неспазването на процедурата за уведомяване

      3.1.   Ако уведомлението не отговаря на изискванията за уведомяване, посочени в член 24, параграф 1 от Регламент (ЕО) № 1221/2009, органът по акредитация или лицензиращият орган следва процедурата, описана в точки 3.1.1—3.1.4.
      3.1.1.   Ако данните за акредитацията или лиценза, квалификациите, времето и мястото на проверката и заверяването, адресът и данните за контакт на организацията, познаването на правните изисквания във връзка с околната среда и владеенето на официалния език на държавата членка, в която трябва да се проведе проверката или заверяването, или, по целесъобразност, състава на екипа, не се предоставят или се предоставят със закъснение, проверяващият по околна среда бива информиран във възможно най-кратък срок за липсващата информация и неспазването на срока за уведомяване.
      3.1.2.   Ако органът по акредитация или лицензиращият орган прецени, че липсващата информация не изключва задоволителен надзор на проверяващия по околна среда, органът по акредитация или лицензиращият орган разглежда уведомлението като задоволително за изпълнението на надзорните дейности и изисква от проверяващия по околна среда да предостави липсващата информация на по-късен етап. Проверяващият по околна среда се уведомява за това решение своевременно и преди проверката или заверяването.
      3.1.3.   Ако органът по акредитация или лицензиращият орган счита, че не е получена информация, която е от съществено значение за задоволителния надзор на дейността по проверката или заверяването (например времето и мястото на дейностите по проверка или заверяване, адресът и данните за контакт на организацията, данни за акредитацията или лиценза на проверяващия по околна среда, състав или компетентност на екипа, по-конкретно познаване на правните изисквания и владеене на официалния език на държавата членка, в която трябва да се проведе проверката или заверяването), този орган информира проверяващия по околна среда, че счита уведомлението за незадоволително, че поради това е невъзможно извършването на задоволителен надзор и че ако проверката или заверяването се състоят преди допълването на липсващата информация, той ще препоръча на компетентния орган да не регистрира организацията.
      3.1.4.   Ако органът по акредитация или лицензиращият орган реши да препоръча на компетентния орган да не регистрира организацията, това се съобщава на проверяващия по околна среда, на органа по акредитация или лицензиращия орган, издал акредитацията или лиценза, на организацията, когато е възможно, и на компетентния орган.


title: 2007/3/ЕО, ЕвратомРешение на Съвета от 1 януари 2007 година относно назначаване на български и румънски членове на Европейския икономически и социален комитет

text:
               4.1.2007

               BG

               Официален вестник на Европейския съюз

               L 1/6

      РЕШЕНИЕ НА СЪВЕТА

   от 1 януари 2007 година
   относно назначаване на български и румънски членове на Европейския икономически и социален комитет
   (2007/3/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Акта относно условията за присъединяване на Република България и Румъния, и по-специално членове 12 и 48 от него,
   като взе предвид предложенията на правителствата на Република България и на Румъния,
   като взе предвид становището на Комисията,
   като има предвид, че:

               (1)

               Членовете на Европейския икономически и социален комитет са назначени за периода от 21 септември 2006 г. до 20 септември 2010 г. с решения на Съвета 2006/524/ЕО, Евратом (1), 2006/651/ЕО, Евратом (2) и 2006/703/ЕО, Евратом (3).

               (2)

               В резултат на присъединяването на Република България и на Румъния към Европейския съюз следва Европейският икономически и социален комитет да бъде попълнен с назначаването на двадесет и седем члена, представители на различните структури с икономически и социален характер на гражданското общество,

         РЕШИ:
   Член 1
   Лицата, чиито имена и функции фигурират в списъците, приложени към настоящото решение, се назначават за членове на Европейския икономически и социален комитет за периода до 20 септември 2010 г.
   Член 2
   Настоящото решение влиза в сила в деня на неговото приемане.
   То се прилага от 1 януари 2007 г.

      Съставено в Брюксел на 1 януари 2007 година.

            За Съвета

            Председател

         F.-W. STEINMEIER

      (1)  ОВ L 207, 28.07.2006 г., стр. 30.

      (2)  ОВ L 269, 28.09.2006 г., стр. 13.

      (3)  ОВ L 291, 21.10.2006 г., стр. 33.

      ПРИЛОЖЕНИЕ
      РЕПУБЛИКА БЪЛГАРИЯ

                  Ms Milena ANGELOVA
                  Executive Director of the Bulgarian Industrial Capital Association

                  Prof. Nansen BEHAR, PhD
                  Member of the Managing Board of the Union for Private Economic Enterprise

                  Mr Bojidar DANEV
                  Chairman of the Bulgarian Industrial Association

                  Mr Plamen DIMITROV
                  Vice President of the Confederation of Independent Trade Unions in Bulgaria

                  Mr Liubomir HADJIYSKI
                  Deputy Chairman of the Economic Commission at the Bulgarian Union of Private Entrepreneurs „Vuzrazdane“

                  Dr Jeliazko HRISTOV
                  President of the Confederation of Independent Trade Unions in Bulgaria

                  Mr Dimitar MANOLOV
                  Vice President of the Confederation of Labour „Podkrepa“

                  Mr Veselin MITOV
                  Head of the International Policy Department of the Confederation of Labour „Podkrepa“

                  Ms Donka SOKOLOVA
                  Representative of the Democratic Union of Women

                  Ms Ludmilla TODOROVA
                  Representative of the Bulgarian Farmers Association

                  Ms Andriana TOSHEVA
                  Executive Director of the Confederation of Employers and Industrialists in Bulgaria

                  Mr Plamen ZAHARIEV
                  Representative of the National Council of and for People with Disabilities

            РУМЪНИЯ

                  Mme Lavinia ANDREI
                  Fonction exercée: Président,
                  Fondation Terra Mileniul IU

                  Mme Ana BONTEA
                  Fonction exercée: Directrice du Département Juridique et Dialogue Social,
                  Conseil National des Petites et Moyennes Entreprises Privées de Roumanie

                  M. Petru Sarin DANDEA
                  Fonction exercée:Vice-président,
                  Confédération Nationale Syndicale „CartelALFA“

                  M. Dumitru FORNEA
                  Fonction exercée: Chef du Département Relations Internationales,
                  Confédération Syndicale Nationale MERIDIAN

                  M. Minel IVAȘCU
                  Fonction exercée: Vice-président,
                  Bloc National Syndical

                  M. Eugen LUCAN
                  Fonction exercée: Président,
                  Association Angel

                  M. Mihai MANOLIU
                  Fonction exercée: Secrétaire Général,
                  Alliance des Confédérations Patronales de Roumanie

                  M. Radu NICOSEVICI
                  Fonction exercée: Président,
                  Association Academia de Advocacy

                  M. Marius Eugen OPRAN
                  Fonction exercée: Président Exécutif,
                  Union Générale des Industriels de Roumanie -1903(UGIR -1903)

                  M. Cristian PARVULESCU
                  Fonction exercée: Président,
                  Association Pro Democratia

                  M. Marius PETCU
                  Fonction exercée: Président,
                  Confédération Nationale des Syndicats Libres de Roumanie -FRĂȚIA

                  M. Aurel Laurențiu PLOȘCEANU
                  Fonction exercée: Vice-président,
                  Association Roumaine des Entrepreneurs de Bâtiments

                  M. Sabin RUSU
                  Fonction exercée: Secrétaire Général,
                  Confédération des Syndicats Démocratiques de Roumanie

                  M. Ionut SIBIAN
                  Fonction exercée: Directeur exécutif,
                  Fondation pour le Développement de la Société Civile

                  M. Ștefan VARFALVI
                  Fonction exercée: Président,
                  Association Permanente UGIR


title: Решение (ЕС) 2016/333 на Съвета от 4 март 2016 година за назначаване на член, предложен от Федерална република Германия, в Комитета на регионите

text:
               9.3.2016

               BG

               Официален вестник на Европейския съюз

               L 62/16

         РЕШЕНИЕ (ЕС) 2016/333 НА СЪВЕТА
   от 4 март 2016 година
   за назначаване на член, предложен от Федерална република Германия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичането на мандата на г-жа Dagmar MÜHLENFELD се освободи едно място за член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за член на Комитета на регионите за остатъка от мандата, а именно до 25 януари 2020 г.:

               —

               Г-н Joachim WOLBERGS, Oberbürgermeister der Stadt Regensburg.

         Член 2
   Настоящото решение влиза в сила в деня на приемането му.

      Съставено в Брюксел на 4 март 2016 година.

            За Съвета

            Председател

         S.A.M. DIJKSMA

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).